Skammerserien

Skammerserien (på nynorsk : Skammarserien) er en fantasy-serie på fire bøker skrevet av den danske forfatteren Lene Kaaberbøl. Serien handler om den unge jenta Dina og hennes opplevelser. Øystein Rosse har oversatt bøkene til nynorsk, og for dette arbeidet fikk han Kulturdepartementets pris for barne- og ungdomslitteratur. De to første bøkene er filmatisert, der den første kom ut i 2015 og den andre i 2019.Dina er datter av skammeren og har arvet den magiske skammerevnen fra henne. En skammer er en person som kan se inn i sjela til folk når hun ser dem i øynene. Da ser skammeren alt det gale de har gjort og alt de skammer seg over, og gjør dem bevisste på det, slik at de skammer seg mer. Skammeren ble brukt når noen ble mistenkt for en forbrytelse, for å finne ut om de virkelig har gjort det de er beskyldt for. Som i mange andre fantasyfortellinger foregår handlingen i et middelaldersamfunn.


== Bøkene i serien ==
Skammerens datter, (nynorsk: Skammarens dotter)
Skammertegnet (nynorsk: Skammarteiknet)
Slangens gave (nynorsk: Slangens gåve)
Skammerkrigen (nynorsk: Skammarkrigen)


== Viktige personer ==
Dina Tonerre er hovedpersonen i bøkene, ei ung jente som har en evne hun ikke har bedt om å få.
Davin Tonerre er broren til Dina. Han er fem år eldre enn henne, midt i den vanskelige overgangen mellom gutt og voksen mann.
Melussina Tonerre er skammeren. Hun er moren til Dina, Davin og Melli.
Melli Tonerre er lillesøsteren til Davin og Dina.
Rosa er ei jente som kommer fra vanskelige familiekår i byen Dunark, og blir venn med Dina.
Drakan, som kaller seg Dragefyrsten er den onde fyrsten  i Dunark. Han har ingen skam, og er derfor en spesielt vanskelig fiende å håndtere.
Nicodemus Ravens, ofte bare kalt Nico, er halvbroren til Drakan, og den rettmessige arvingen til fyrstedømmet.
Maunus Kensie, ofte bare kalt Mester Maunus er en alkymist, og tidligere huslærer for Nico i Dunark-borgen. Han kommer opprinnelig fra Høylandet.
Fru Petri, som blir kalt Apoteker-Enka, er niesen til Maunus.
Maudi Kensie er overhodet til Kensie-klanen i Høylandet, og mormor til Meister Maunus.
Callan Kensie er sønnesønn til Maudi Kensie.
Valdracu er en av Drakan sine menn, og har ansvaret for verksteddriften i Drakan sin nye by, Dracana.
Ivain Laclan er sønn til overhodet i Laclan-klanen.
Sezuan er far til Dina. Han er en svartemester, og har Slangens gave, som gjør at han kan få folk til å se det han vil.


== Handling ==


=== Skammerens datter ===
Skammerens datter starter med at moren til Dina ble kalt ut til skammertjeneste i byen Dunark. Et døgn etterpå ble også Dina hentet. Det viser seg at den uekte fyrstesønnen Drakan har tatt livet av fyrsten og to arvinger, og lagt skylda på den tredje, Nicodemus, slik at han selv skal bli fyrste. Dette vil ikke Melussina delta i, og han prøver å presse henne ved å utsette Dina for den «mistenkte» slektningen Nico. Dina og Nico rømmer fra fengselet til Drakan, og får hjelp av andre i byen, blant annet Rosa, Mester Maunus og Apoteker-Enka. Melussina blir dømt til døden, og Dina og Nico blir etterlyst. Til slutt klarer de å få moren fri, og rømmer fra byen. Også Nico og Rosa flyktar sammen med dem hjem til Bjørkeby. Når de kommer hjem igjen, har Drakan sine menn brent huset deres, og boka ender med at de flytter til Høylandet, og søker tilflukt hos Kensie-klanen, familien til Mester Maunus og Apoteker-Enka.


=== Skammarteiknet ===
Valdracu gir seg ut for å være Ivain Laclan, og prøver å ta livet av Melussina, men Dina reddar henne. Davin drar til Baur Laclan (byen der Laclan-klanen holder til) for å ta et oppgjør med Ivain. Når Dina finner ut dette, drar hun til Baur Laclan og stopper kampen. Først da ble det klart at det ikke var Ivain Laclan som hadde skutt Melussina. Mens Dina og Davin er i Baur Laclan, kommer Valdracu igjen, og kidnapper Dina og den vesle gutten Tavis Laclan. Valdracu tar dei med til Dracana, der han bruker skammarevnen til Dina som et våpen mot arbeiderne sine når han er misnfornøyd med de. Dina gjør som han sier fordi han truer med å drepe Tavis om hun ikke følger ordre. Davin og Rosa reddar Dina fra Valdracu, og Davin dreper Valdracu. Når de kommer tilbake til Høylandet, har Dracan sine folk gitt seg ut for å være fra Kensie-klanen, og lurt Skaya-klanen til å gå til krig mot Kensie. Dina stopper kamphandlingene med skammarrøsta si.


=== Slangens gave ===
Sezuan, Dinas far, dukker opp med et ønske om å finne ut om Dina har arvet slangens gave. Melussina og Dina blir livredde, og familien flykter fra Høylandet. Med evnen til å få folk til å se ting som ikke er der, virker Sezuan som en stor trussel. Davin og Nico blir fengslet i Sagis-borgen, og i forsøk på å redde dem, må Dina gjøre en avtale med den personen som hun ser på som ondskapen selv, sin far.


=== Skammerkrigen ===
Skammerkrigen er det endelige oppgjøret med Drakan. Drakan går til krig mot høylenderne for å få makten over hele landet, og for å ta livet av Nico, mens Dina fortsatt er i Dunark.


== Referanser ==